કોમેડી ઝોનરની ફિલ્મોથી અભિનય કાર‌કિર્દી શરૂ કરનાર લિઝા હેડનને કરિયરની શરૂઆતની ફિલ્મોમાં ઓળખ મળી, પરંતુ લિઝા પાસે એવી બે ફિલ્મો આવી, જેમણે તેને બોલિવૂડમાં એક નવી ઓળખ અપાવી. ‘ક્વીન’ અને ‘શૌકિન’ બાદ ‘હાઉસફૂલ’ સિરીઝમાં પણ તે જોવા મળી. ‘હાઉસફૂલ-૩’ અગાઉ પણ ‌લિઝાએ કોમેડી ઝોનરની ફિલ્મો કરી છે, પરંતુ ‘હાઉસફૂલ-૩’નો અનુભવ એકદમ હટકે રહ્યો. તે કહે છે, આ ફિલ્મોની તુલના ન કરી શકાય. આ એક અલગ જ ફિલ્મ છે. લિઝા કહે છે કે અત્યાર સુધી કોમેડી વિશે મેં જે જાણ્યું ન હતું તે મને આ ફિલ્મ દ્વારા શીખવા મળ્યું. આ પહેલાં પણ મેં કોમેડી ફિલ્મો કરી છે, પરંતુ આ ફિલ્મ બાદ હું પાકી કોમેડિયન બની ચૂકી છું.